Ducati

Ducati Motor Holding S.p.A. – Italijos egzotinių motociklų gamintojas, įsikūręs Bolonijos mieste. Šiuo metu „Ducati“ priklauso Vokietijos automobilių gamintojui „Lamborghini“, kurią valdo VW grupės „Audi“ padalinys. Dabar „Ducati“ turi beveik 9 % sportinių motociklų rinkos ir parduoda maždaug 40 000 tūkst. prabangių motociklų per metus, o tokie Japonų gamintojai, kaip „Honda“ ir „Yamaha“ yra išsikovoję daugiau nei 80 % šios rinkos.

Istorija 

1926 m. trys broliai Dukačiai – Adriano, Marcello ir Bruno – įkūrė radijo detalių gamybos kompaniją „Societa Scientifica Radio Brevetti Ducati“ ir ji susilaikė pasaulinio pripažinimo. Tačiau II pasaulinis karas padarė galą Dukačių veiklai. 1944 m. vieno Sąjungininkų bombordavimo metu naujai pastatyta Dukačių gamykla virto griuvėsiais. Nepaisant to Dukačiai nenuleido rankų ir metėsi į dviračių variklių gamybos pramonę. 1946 m. Dukačiai pradėjo gaminti mažus variklius, pavadintus „Cucciolo“, montuojamus ant dviračių, o 1950 m. pagamino pirmąjį „Ducati“ motociklą su varikliu "Cucciolo". Nuo to laiko Dukačiai pradėjo visą savo dėmesį skirti motociklų gamybai.

1955 m. atvyko Fabio Taglioni, kuris paklojo „Ducati“ klestėjimo pagrindą. Tapęs vadovaujančių įmonės dizaineriu jis pabrėžė techninio meistriškumo ir puikaus dizaino svarbą. Taglijonis taip pat pastūmėjo „Ducati“ dalyvauti dviračių čempionatuose, kaip kad ilgų nuotolių „Giro d'Italia“ lenktynėse. Septintame dešimtmetyje „Ducati“ bendrovė pagamino tuo metu greičiausią motociklą, išvystantį 170 km/h greitį su vieno cilindro ir 450 cc varikliu. Taip Taglijonis padėjo sukurti naujos kartos „Ducati“ motociklus, kurie įmonei padėjo užimti lyderio pozicijas Vakaruose.

Tačiau netrukus Japonų gamintojai – „Honda“, „Yamaha“, „Kawasaki“ ir „Suzuki“ – pradėjo brautis į Vakarų rinkos lyderio rinką su galingesniais daug cilindrų turinčiais 750 cc ir daugiau cc variklių motociklais. Tuo metu „Ducati“ gamintoja buvo vis dar siejama su našiais ir mažo galingumo motociklais, bet 1972 m. pagamino motociklą su dviejų cilindrų 750 cc varikliu. O 1978 m. dar galingesnis „Ducati Supersport“ 900 cc patraukė viso pasaulio dėmesį, tuomet kai Mike Hailwood laimėjo „Isle of Man TT“ trofėjų.

1983 m. „Ducati“ įsigijo „Cagiva Group“ konglomeratas. Castiglioni brolių valdoma „Ducati“ padidino motociklų pardavimus, išplėtė rinkos dalį ir skyrė daug lėšų motociklų lenktynėms, o tai užtikrino pergalių virtinę dešimtajame dešimtmetyje. Po pirmosios pergalės „Superbike“ čempionate 1990 m. „Ducati“ laimėjo 6 iš 8 sekančių čempionatų.

Tačiau virš „Ducati“ verslo vėl ėmė tvenktis grėsmingi debesys. 1996 m. Castiglioni broliai pradėjo eikvoti „Ducati“ pajamas, idant išgelbėtų savo „Cagiva“ imperiją. Motociklų gamybą žymiai sumažėjo ir „Ducati“ atsidūrė prie finansinės pražūties krašto. Vis dėlto dangus išsigiedrino ir privataus kapitalo įmonė „Texas Pacific Group“ išpirko 50 % akcijų. 1998 m., praėjus dvejiems metams po pirmojo akcijų paketo įsigijimo TPG išpirko visas „Ducati“ akcijas. Netrukus pardavimai ir pelnai atsigavo.

1999 m. „Ducati“ įžengė į akcijų rinką. O 2007 m. buvo perimta kitos privataus kapitalo įmonės „Investindustrial“. Tačiau svarbiausias įvykis tuo metu buvo laimėtas pirmasis ir kol kas vienintėlis prestižiškiausias pasaulyje „Moto GP“ čiampionatas. Galiausiai, 2012 m., Italijos egzotinių motociklų gamintoja buvo parduota už €1.1 mlrd. „Lamborghini“ automobilių gamintojui.

Motociklų lenktynės 

Dalyvavimas motociklų lenktynėse yra svarbi „Ducati“ įvaizdžio dalis. Netgi egzistuoja tiesioginis ryšys tarp laimėtų lenktynių ir parduotų motociklų skaičių. „Ducati“ yra tvirtai įsitvėrusi į „laimėk sekmadienį ir parduok pirmadienį“ verslo modelį. Pavyzdžiui, 2009 m. Italijos motociklų gamintoja skyrė 10 % (€ 40 mln.) pajamų lenktynių verslui.

Nuo 1990 m. „Ducati“ aktyviai dalyvauja motociklų lenktynių čempionatuose. Nuo tų metų iki 2009 m. „Ducati“ yra laimėję 13 asmeninių ir 16 komandinių „Superbike“ čempionatų bei vieną kartą (2007 m.) yra nugalėję prestižinėje „Moto GP“ serijoje.

Nuorodos 
 Ducati svetainė

Išnašos 

Italijos įmonės
Motociklų gamintojai